Stuur jou naam Mars toe! | Maroela Media
Só lyk jou “instapkaart” vir die sending na Mars
Jy kan dalk nie self Mars besoek nie, maar jy kan nou seker maak jou naam word na dié rooi planeet gestuur!
Nasa gee aan mense wêreldwyd die geleentheid om hul name op ŉ lys in te vul wat aan boord die Mars Rover 2020-sending na Mars gestuur gaan word. Die Amerikaanse ruimteagentskap reik dan selfs ŉ “instapkaart” uit vir persone wat geregistreer het om hul name na Mars te stuur.
Volgens Nasa sal die lys name op ŉ mikroskyfie geplaas word wat saam met die Mars-voertuig sal reis.
“Wanneer ons #Mars2020 Rover in 2021 op die Rooi Planeet land, sal dit ŉ mikroskyfie bevat met die name van miljoene mense van planeet Aarde,” het Nasa Donderdag op Twitter gesê. “Daar is 20 dae oor om jou instapkaart te kry en seker te maak jou naam vlieg saam.”
Meer as 9,07 miljoen mense het reeds geregistreer vir die “reis” na Mars.
“Ons wil hê almal moet deel wees van dié ontdekkingsreis,” het dr. Thomas Zurbuchen, vennootadministrateur vir Nasa se direktoraat in Washington DC, gesê, aldus die Osprey Observer.
Die 1 000 kg-voertuig sal onder andere na tekens van mikrobiese lewe op Mars soek; die planeet se klimaat en geologie ondersoek en monsters versamel wat na Aarde teruggestuur kan word.
Die Mars Rover 2020 sal na verwagting op 17 Julie 2020 vertrek en op 18 Februarie 2021 op Mars aankom.
Klik hier om jou naam na Mars te stuur.
Die boere moet maar versigtig wees vir hierdie een. Die SA regering keur dalk net hulle “aansoek om burgerskap” na mars goed en as hulle weer hul posbusse oopmaak sien hulle dan dat hulle na mars ge-emigreer het!!! Dit sal ‘n paar kaders baie bly maak.
Ek vertrou my naam is alreeds onder die 9.07 miljoen. So ek kry ‘n free ride.
Ek sit my skoon ma op!!
Net n grappie ………
My naam is op!!! Ek kry ook ‘n free ride!!! ; )